Berlingske Tidende, 1784-09-17
Den 10de September d. A. har Hans Majestæt udgivet en Forordning om Korn-Skatten udi Danmark for Aaret 1785, hvis 1ste og 2den Art. indeholde: 1) Skal af hver Tønde Hartkorn, saavel Hs. Majestæts eget, som Proprietairernes Jordegods, hvorunder Tienderne ikke ere forstandne, svares og leveres, saasom: af Sielland og Møen, (Frederichsborg, Kronborg og Roeskilde Amter undtagne) Byg to Skiepper et Fierdingkar, og Havre een Skieppe og et Fierdingkar; af Frederichsborg, Kronborg og Roeskilde Amter, Rug een Skieppe og eet Fierdingkar og Havre to Skiepper eet og eensemte Deel Fierdingkar, Fyen og Langeland, Byg een Skieppe og tre Fierdingkar, og Havre to Skiepper og trefemte Deel Fierdingkar; Lolland, Byg een Skieppe tre og syvniende Deel Fierdingkar, og Erter tre Skiepper; Falster med Øerne Færøe, Fæmøe og Askøe, Byg to Skiepper tre og syvniende Deel Fierdingkar; af Jyllands fire Stifter, Rug to Skiepper og femslette Deel Fierdingkar. Dog skal under dette Paabud ei være begreben: 1. Proprietairernes Hovedgaards=Taxter, som have deres fulde Hartkorn efter Forordningen. 2. Grevernes og Frieherrernes privilegerede Godsen 3. Hirschholms Gods, hvoraf, i Steden for Skatter og Skattekorn, svares visse Penge aarlig. 4. Retteens=Betientes og Skovridernes tillagde Gaarde. 5. Præstegaarde og Degneboliger. 6. Kiøbstæd Jorder og Hs. Majestæts egne Færgegaarde, samt de Jorder, som til een eller anden Kiøbstæd, imod en vis aarlig Penge Afgifts Svarelse bruges. Men af Skov og Mølleskyld skal fremdeles, ligesom i forrige Aaringer, ikkun svares Halvdelen af deres Hartkorn. 2) Foruden foranførte Kornvare, hvilke leveres udi Hs. Majestæts Magaziner in Natura, skal erlegges udi Kornskatspenge for Aaret 1785 af hver Tønde Hartkorn 23 Skilling, som betales udi tvende Terminer, Halvdelen til 11 December og den anden halve Deel til 11 Martii førstkommende. Da Hs. Kongel. Majestæt igiennem Allerhøystsammes Finantz=Collegium allernaadigst har behaget under Dags Dato at authorisere Directionen for det octroyerede danske, norske, slesvigske og holsteenske forenede Handels- og Canal Compagnie at bekiendtgiøre følgende: "Da det ved den kongelige Octroy af 20de Maji 1782 oprettede danske, norske slesvigske og holsteenske forenede Handels- og Canal-Compagnie ikke, paa en stor Deel nær, er bleven complet, omendskiønt Hs. Kongelige Majestæt allernaadigst har tilladt, af dets ved Octroyen bestemte Fonds af 1500000 Rdlr. for det første maatte være nedsat til 1000000 Rdlr., og adskillige af de Jnteressentere, som have betalt 3/4 1/2 og 3/4 Parters Jndskud for deres Actier, endnu ikke have erlagt det resterende til Actiernes fuldkomne Afbetaling, uagtet den forlængede Termin dertil er udløben, hvorover Octroyens 1ste 2den og 3die § ikke ere blevne opfyldte, saa, ligesom Hs. Kongelige Majestæt af landsfaderlig Mildhed og Naade imod Sine kiere og troe Undersaattere ikke har villet tvinge nogen til at antage eller betale de dem efter foregaaende Subscription, tilfaldne Actier, haver Hs. Majestæt endvidere under 8de September allernaadigst besluttet og autoriseret Compagniets Direction til offentlig at bekiendtgiøre, at de allerede betalte og til Eierne udleverte Actier igien maa tages tilbage, og omvexles med Kongelige Obligationer lydende paa den fulde i Compagniets Casse erlagte Summa, og paa 4 proCento aarlig Rente fra 11te Junii 1784 af at regne, dog paa de Vilkaar, at Capitalen i 5 Aar skal blive staaende i den kongelige Casse; men efter den Tids Forløb kan erholdes udbetalt til hvilken Termin den med 1/4 Aars foregaaende Opsigelse bliver løskyndiget. Saafremt Jnteressenterne ikke selv skulle finde for got, at erklære sig over denne Sag, saa forlanges ingen formelig Erklæring, at de ere sindede at modtage Tilbudet; men deres Stiltienhed vil ansees som et ubetinget Samtykke. Skulde der imidlertid være nogen som maatte finde for got, at give herover deres udtrykkelige Erklæring, have de at indgive den skriftlig til Hs. Majestæt igiennem det Kongelige Finantz=Collegium, dog saa at det skeer inden 14 Dage for Kiøbenhavn, inden 5 Uger for de danske Provindser og Hertugdommene, og inden 7 Uger for Kongeriget Norge, alt fra denne Publications Dato af at regne, efter hvilken Tid ingen videre Erklæring bliver modtaget;" saa vorder forestaaende samtlige Jnteressenterne i fornævnte Compagnie herved bekiendtgjort.